CE0N1CA GENERAL DE ESPANA 
407 
heredero cercano sino este fijo de su hermana, et el non que- 
ria que heredasse por que era fecho asu pesar; e vio que era 
el viejo, penso como diesse rey empues sus dias homme que 
cabtouiesse el regno et el pueblo e la fe catholica, e oyo de- 
zir del rey Charles (1) magnes como era catholico et buen 
guerrero e aventurado con moros; et inbio le en su poridat 
adezir por letras que viniessen ael e que le daria el regno de 
Spagnna. Charlos (2) inbio le dezir que lo ygradecia e que 
lo recibia mas por Dios, que non le pesase por que luego non 
vinia, que quoando los moros ganaron Spaynna pasaron los 
puertos dAspa e que le tollieran Galia gotica Burdel, Pesto 
e Turon et Fastas toda Equitania et que abia guerra con mo 
ros, e que aynna abria todo lo que perdiera ganado, e los 
moros echados amal, et que los vinciera cerqua los puertos 
dAspa enla partida de Celtiberia que dizen oy Catalonia, e 
quoando lo suyo oviesse cobrado et los moros echados aquant 
(3) del puerto, que luego venrria ael et recibria losque le- 
daba e faria lo que el le mandasse. 
Item dela otra part los spaynoles e los principes e loscab- 
diellos e los con5ellos sopieron la poridat, e como el rey don 
Alfonso imbiara por Carlos pardar Spaynna, e peso les ato. 
dos e obieron su acuerdo, e fueron todos al rey e dixieron le: 
Sennor, tu et tus aguelos por nos ganaron la tierra e avedes 
el regno, e agora por honrra de Spaynna et deti mesmo e de 
nos, como sinon ovieres hommes de recaudo inbieste por 
Charlos (4) que le daras la tierra e fasta aqui avemos avi 
do laceria en ganar la tierra; e agora quieres nos dar sennor 
que nunqua del ovimos ayuda ni consello ni esfuerco, e soiu- 
garnos agent estraynna que non seremos senores de tijos ni 
de mulleres nin delos cuerpos nin delos averes, e assi inbia 
dezir a Charlos (4) que non benga que gelo non promessis- 
te e que dixiste cosa que la non podrias conplir. Et si no lo 
( 1 ) Ms. B. N. dice: Lxarles. 
(2) Ms. B. N. dice: Lxarles. 
(3) Ms. B. N. dice: aquent. 
(4) Ms. B. N. dice: Lxarlos. 
